ມືປືນ ທີ່ຍິງ ສະມາຊິກ ສະພາ ສຫລ ຖືກຕັດສິນ ຈຳຄຸກ ຕະຫຼອດຊີວິດ
ທ້າວ Jared Lee Loughner ​ທີ່ຍິງສະມາຊິກລັດຖະສະພາ ສຫລ ຖືກສານຕັດສິນໃນ​ວັນ​ພະຫັດວານ​ນີ້ ​​ໃຫ້​ຈຳ​ຄຸກເປັນ​ເວລາ 7 ຊົ່ວ​ຊີວິດ ສົມ​ໃສ່​ອີກ 140 ປີ​. ​
ມືປືນທີ່ຍິງສະມາຊິກສະພາຕໍ່າບາດເຈັບ ແລະສັງຫານອີກ 6 ຄົນ ໃນ ການຍິງໂຈມຕີຢ່າງບໍ່ເລືອກໜ້າໃນປີ 2011 ນັ້ນ ໄດ້ ຮັບໂທດຕິດຄຸກຕະຫລອດຊີວິດ ທີ່ບໍ່ມີໂອກາດຈະໄດ້ຮັບການ ປ່ອຍໂຕ ສານແຫ່ງນຶ່ງ ທີ່ລັດ Arizona ທາງພາກຕາເວັນຕົກຂອງສະ ຫະລັດໄດ້ຕັດສິນລົງໂທດ ທ້າວ Jared Lee Loughner ໃນ ວັນພະຫັດວານນີ້ ໃຫ້ຈຳຄຸກເປັນເວລາ 7 ຊົ່ວຊີວິດ ສົມໃສ່ອີກ 140 ປີ ໃນເດືອນສິງຫາຜ່ານມາ ລາວໄດ້ຮັບເອົາ ການຕົກລົງ ເພື່ອອະນຸຍາດໃຫ້ລາວຫລີກລ້ຽງການຖືກໂທດປະຫານຊີວິດ ເວລານັ້ນທ່ານນາງ Gabrielle Gifford ທີ່ເປັນສະມາຊິກສະພາ ຕໍ່າ ໄດ້ຮັບບາດເຈັບສາຫັດ ຈາກການຍິງໂຈມຕີຢ່າງບໍ່ເລືອກໜ້າ ທີ່ເມືອງ Tucson ສະມາຊິກສະພາຕໍ່ຈາກລັດ Arizona ຜູ້ທີ່ໄດ້ຖືກຍິງໃສ່ຫົວທ່ານນີ້ ໄດ້ລາອອກຈາກໜ້າທີ່ຂອງທ່ານນາງໃນປີນີ້ເພື່ອແນໃສ່ການປິ່ນປົວພະຍາບານຂອງທ່ານນາງ ທ່ານນາງ Giffords ແມ່ນຜູ້ນຶ່ງໃນຈໍານວນຂອງຜູ້ເຄາະຮ້າຍແລະສະມາຊິກຄອບຄົວຂອງ ພວກເຂົາເຈົ້າ ໄດ້ພາກັນເຂົ້າຮ່ວມຮັບຟັງການຕັດສິນຢູ່ທີ່ສານ ໃນມື້ວານນີ້